Akkuma kana dura waa’ee marsaa jireenya urjiilee ilaaluuf yaaleetti urjiileen hanga aduu ol ta’e qaban dhuma jireenya isaaniirratti holqa gurraacha uumu. Holqi gurraachi (black hole) maqaa kana kan argate saayintiistii biyya ameerikaa “JOHN WHEELER” jedhamuunidha. Jalqaba maqaa “black hole” kan fayyadamuu eegale “john wheeler” haa ta’uyyuu malee saayintistoonni “john wheeler” dura turan jiraachuu qaama kanaa kan beekaniifi maqaa “dark bodies or black star “ jedhamuun waamaa turani. Maqaa “black hole” jedhu kan argate haalluun isaa gurraacha waan ta’eef osoo hin taane iftii qaama kana keessa yoo seene ba’uu waan hin dandeenyeef haalluu gurraachaan wal bira qabamee ibsama. Haa ta’u malee yaadni ammayyaawaa “black hole” kan dhiiyaate bara 1916 saayintiistii beekamaa addunyaa keenyaa kan ta’e “Alberti Ayinistaayiniin” general relativity theory” kan jedhamuunidha.